nibzard/narodne-novine-full-text-markdown huggingface dataset:
### NN 41/2021 (16.4.2021.), Obvezatne upute broj L VIII o imenovanju članova biračkih odbora

DRŽAVNO IZBORNO POVJERENSTVO REPUBLIKE HRVATSKE

820

Na osnovi članka 48. Zakona o lokalnim izborima (»Narodne novine«, broj 144/12, 121/16, 98/19, 42/20, 144/20 i 37/21, dalje: Zakon), Državno izborno povjerenstvo Republike Hrvatske (dalje: Državno izborno povjerenstvo) na sjednici održanoj 15. travnja 2021. donijelo je

OBVEZATNE UPUTE BROJ L VIII

O IMENOVANJU ČLANOVA BIRAČKIH ODBORA

1. Članovi biračkih odbora imenuju se najkasnije 10 dana prije dana održavanja izbora, dakle najkasnije do 5. svibnja 2021. do 24:00 sata.

Općinska i gradska izborna povjerenstva i Izborno povjerenstvo Grada Zagreba imenuju članove biračkih odbora na svom području.

Članovi biračkih odbora ne smiju biti kandidati na izborima koje provode.

Članove biračkih odbora određuju političke stranke zastupljene u županijskim skupštinama u trenutku stupanja na snagu odluke Vlade Republike Hrvatske o raspisivanju izbora i gradskim odnosno općinskim vijećima u trenutku stupanja na snagu odluke Vlade Republike Hrvatske o raspisivanju izbora odnosno stupanja na snagu odluke Vlade Republike Hrvatske o njihovom raspuštanju, na način da dva člana biračkog odbora određuju većinske, a dva oporbene političke stranke zastupljene u županijskoj skupštini, te da od preostalih četiri člana biračkog odbora, dva člana određuju većinske, a dva oporbene političke stranke zastupljene u gradskom odnosno općinskom vijeću.

Podatke o većinskim i oporbenim političkim strankama zastupljenim u županijskim skupštinama i Gradskoj skupštini Grada Zagreba, županijskom izbornom povjerenstvu dostavljaju nadležna tijela županija odnosno Grada Zagreba.

Podatke o većinskim i oporbenim političkim strankama zastupljenim u gradskim i općinskim vijećima, županijskim izbornim povjerenstvima dostavljaju nadležna tijela gradova odnosno općina.

Ako u dostavljenim podacima o stranačkom sastavu predstavničkih tijela jedinica lokalne odnosno područne (regionalne) samouprave nije naznačeno koje su političke stranke većinske, a koje oporbene, nadležno izborno povjerenstvo će zatražiti od političkih stranaka koje participiraju u predstavničkom tijelu da se same o tome bez odgode očituju. Nadležno izborno povjerenstvo će na osnovi dostavljenih očitovanja političkih stranaka donijeti zaključak o većinskim i oporbenim političkim strankama, u skladu s kojim će se zatim imenovati članovi biračkih odbora.

Ako političke stranke, ovlaštene za predlaganje članova biračkih odbora, ne odrede članove pojedinih biračkih odbora odnosno ako prijedlozi za imenovanje članova biračkih odbora ne prispiju nadležnim izbornim povjerenstvima najkasnije 12 dana prije održavanja izbora, dakle do 3. svibnja 2021. do 24:00 sata, nadležna izborna povjerenstva samostalno će odrediti članove biračkih odbora.

2. Ove Obvezatne upute objavit će se u »Narodnim novinama«, a stupaju na snagu danom objave.

3. Ove Obvezatne upute objavljuju se i na mrežnoj stranici Državnog izbornog povjerenstva www.izbori.hr.

Klasa: 013-06/21-01/26

Urbroj: 507-02/01-21-19

Zagreb, 15. travnja 2021.

Predsjednik
 Đuro Sessa, v. r.
### NN 41/2021 (16.4.2021.), Odluka o uvođenju nužnih epidemioloških mjera za područje Brodsko-posavske županije

Stožer civilne zaštite Republike Hrvatske

817

Na temelju članka 47. Zakona o zaštiti pučanstva od zaraznih bolesti (»Narodne novine« broj 79/07, 113/08, 43/09, 130/17, 114/18 i 47/20) a u vezi s člankom 18. Zakona o izmjenama i dopunama Zakona o zaštiti pučanstva od zaraznih bolesti (»Narodne novine« broj 47/20) i u vezi s člankom 5. Zakona o izmjeni i dopunama Zakona o zaštiti pučanstva od zaraznih bolesti (»Narodne novine« broj 134/20) i članka 22.a Zakona o sustavu civilne zaštite (»Narodne novine« broj 82/15, 118/18, 31/20 i 20/21) Stožer civilne zaštite Republike Hrvatske, 16. travnja 2021., donosi

ODLUKU

O UVOĐENJU NUŽNIH EPIDEMIOLOŠKIH MJERA ZA PODRUČJE BRODSKO-POSAVSKE ŽUPANIJE

I.

Na prijedlog Stožera civilne zaštite Brodsko-posavske županije uvode se nužne epidemiološke mjere za područje Brodsko-posavske županije.

II.

Nužne mjere iz točke I. ove Odluke su:

– obvezno korištenje maski za lice ili medicinskih maski na otvorenim prostorima gdje se očekuje veći protok ljudi (tržnice, prostori oko trgovačkih centara, vjerski objekti i sl.) bez obzira na fizički razmak

– obvezno korištenje maski za lice ili medicinskih maski u svim zatvorenim prostorima u kojima se obavljaju javne ili gospodarske djelatnosti te odvijaju manifestacije, kulturni ili drugi programi, vjerska ili druga društvena okupljanja, ako nije moguće održavanje fizičke distance od najmanje 2 metra

– na svim društvenim i javnim okupljanjima (manifestacije, priredbe, mise, obredi, sportska natjecanja i druga društvena i javna okupljanja) obavezno je pridržavanje epidemioloških mjera te uputa i preporuka Hrvatskog zavoda za javno zdravstvo

– organizatori svih društvenih i javnih okupljanja koja su dopuštena i vlasnici ugostiteljskih objekata obvezni su provoditi pojačani nadzor pridržavanja propisanih epidemioloških mjera na tim okupljanjima odnosno prostorima ugostiteljskih objekata

– preporuka jedinicama lokalne samouprave s područja Brodsko-posavske županije za pojačani nadzor pridržavanja uvedenih nužnih epidemioloških mjera koje se odnose na javna događanja i okupljanja, privatna okupljanja te rad trgovačkih centara i ugostiteljskih objekata angažiranjem dodatnih snaga komunalnog redarstva i civilne zaštite

– preporuka jedinicama lokalne samouprave s područja Brodsko-posavske županije da obustave iznajmljivanje i drugo korištenje društvenih domova i drugih objekata u svojem vlasništvu za sve vrste privatnih okupljanja.

III.

Zadužuju se stožeri jedinica lokalne samouprave za provođenje pojačanog nadzora pridržavanja propisanih epidemioloških mjera.

IV.

Nužne epidemiološke mjere iz ove Odluke određuju se u trajanju do 2. svibnja 2021.

V.

Ova Odluka objavit će se u »Narodnim novinama«, a stupa na snagu 17. travnja 2021.

Klasa: 810-06/20-01/7

Urbroj: 511-01-300-21-348

Zagreb, 16. travnja 2021.

Načelnik Stožera
 potpredsjednik Vlade
 i ministar unutarnjih poslova
 dr. sc. Davor Božinović, v. r.
### NN 41/2021 (16.4.2021.), Odluka o postavljanju izvanredne i opunomoćene veleposlanice Republike Hrvatske u Kraljevini Maroku i za izvanrednu i opunomoćenu veleposlanicu Republike Hrvatske u Gabonskoj Republici, sa sjedištem u Rabatu

PREDSJEDNIK REPUBLIKE HRVATSKE

813

Na temelju odredbe članka 99. stavka 3. Ustava Republike Hrvatske (»Narodne novine«, broj 56/90, 135/97, 113/00, 28/01, 76/10 i 5/14 – Odluka Ustavnog suda Republike Hrvatske), članka 22. Zakona o vanjskim poslovima (»Narodne novine« broj 48/96, 72/13, 127/13, 39/18 i 98/19) i točke II. podtočke 7. Odluke o postupku osnivanja diplomatskih misija i konzularnih ureda Republike Hrvatske u inozemstvu i postupku postavljanja i opoziva šefova diplomatskih misija i konzularnih ureda Republike Hrvatske u inozemstvu od 5. siječnja 2012., te uz prethodni supotpis predsjednika Vlade Republike Hrvatske klasa: T-018-07/17-01/13, urbroj: 50301-15/28-21-27 od 31. ožujka 2021., donosim

ODLUKU

O POSTAVLJANJU IZVANREDNE I OPUNOMOĆENE VELEPOSLANICE
 REPUBLIKE HRVATSKE

JASNA MILETA, izvanredna i opunomoćena veleposlanica Republike Hrvatske u Kraljevini Maroku, sa sjedištem u Rabatu, postavlja se i za izvanrednu i opunomoćenu veleposlanicu Republike Hrvatske u Gabonskoj Republici, sa sjedištem u Rabatu.

Ova Odluka stupa na snagu danom donošenja.

Klasa: 018-07/21-02/09
 Urbroj: 71-10-01/1-21-2
 Zagreb, 12. travnja 2021.

Predsjednik
 Republike Hrvatske
 Zoran Milanović, v. r.
### NN 41/2021 (16.4.2021.), Odluka o izmjeni i dopuni Odluke o uvođenju nužnih epidemioloških mjera za područje Dubrovačko-neretvanske županije

STOŽER CIVILNE ZAŠTITE REPUBLIKE HRVATSKE

818

Na temelju članka 47. Zakona o zaštiti pučanstva od zaraznih bolesti (»Narodne novine« broj 79/07, 113/08, 43/09, 130/17, 114/18, 47/20 i 134/20) a u vezi s člankom 18. Zakona o izmjenama i dopunama Zakona o zaštiti pučanstva od zaraznih bolesti (»Narodne novine« broj 47/20) i u vezi s člankom 5. Zakona o izmjeni i dopunama Zakona o zaštiti pučanstva od zaraznih bolesti (»Narodne novine« broj 134/20), članka 22.a Zakona o sustavu civilne zaštite (»Narodne novine« broj 82/15, 118/18, 31/20 i 20/21) te članka 9.a Zakona o ugostiteljskoj djelatnosti (»Narodne novine« broj 85/15, 121/16, 99/18, 25/19, 98/19, 32/20 i 42/20) Stožer civilne zaštite Republike Hrvatske, 16. travnja 2021., donosi

ODLUKU

O IZMJENI I DOPUNI ODLUKE O UVOĐENJU NUŽNIH EPIDEMIOLOŠKIH MJERA ZA PODRUČJE DUBROVAČKO-NERETVANSKE ŽUPANIJE

I.

Na prijedlog Stožera civilne zaštite Dubrovačko-neretvanske županije u Odluci o uvođenju nužnih epidemioloških mjera za područje Dubrovačko-neretvanske županije (»Narodne novine« broj 37/21) u točki II. stavku 1. riječi: »Općine Trpanj« i zarez brišu se.

II.

U točki III. stavku 1. iza riječi »Općine Dubrovačko primorje« dodaju se riječi »Općine Trpanj« i zarez.

III.

Ova Odluka objavit će se u »Narodnim novinama«, a stupa na snagu 17. travnja 2021.

Klasa: 810-06/20-01/7

Urbroj: 511-01-300-21-349

Zagreb, 16. travnja 2021.

Načelnik Stožera
 potpredsjednik Vlade
 i ministar unutarnjih poslova
 dr. sc. Davor Božinović, v. r.
### NN 42/2021 (21.4.2021.), Odluka o postavljanju počasnog konzula Republike Hrvatske u Portugalskoj Republici, sa sjedištem u Ponta Delgadi

PREDSJEDNIK REPUBLIKE HRVATSKE

826

Na temelju odredbe članka 24. Zakona o vanjskim poslovima (»Narodne novine« broj 48/96, 72/13, 127/13, 39/18 i 98/19) i točke III. podtočke 4. Odluke o postupku osnivanja diplomatskih misija i konzularnih ureda Republike Hrvatske u inozemstvu i postupku postavljanja i opoziva šefova diplomatskih misija i konzularnih ureda Republike Hrvatske u inozemstvu od 5. siječnja 2012., a na prijedlog Vlade Republike Hrvatske, donosim

ODLUKU

O POSTAVLJANJU POČASNOG KONZULA REPUBLIKE HRVATSKE U PORTUGALSKOJ REPUBLICI, SA SJEDIŠTEM U PONTA DELGADI

António José Vasconcelos Franco Gomes de Menezes postavlja se za počasnog konzula Republike Hrvatske u Portugalskoj Republici, sa sjedištem u Ponta Delgadi i konzularnim ovlastima nad konzularnim područjem koje obuhvaća autonomnu regiju Azori.

Ova Odluka stupa na snagu danom donošenja.

Klasa: 018-07/21-05/06
 Urbroj: 71-10-01/1-21-2
 Zagreb, 13. travnja 2021.

Predsjednik
 Republike Hrvatske
 Zoran Milanović, v. r.
### NN 42/2021 (21.4.2021.), Odluka o osnivanju Konzulata Republike Hrvatske u Portugalskoj Republici, sa sjedištem u Ponta Delgadi

PREDSJEDNIK REPUBLIKE HRVATSKE

825

Na temelju odredbe članka 99. stavka 2. Ustava Republike Hrvat­ske (»Narodne novine«, broj 56/90, 135/97, 113/00, 28/01, 76/10 i 5/14 – Odluka Ustavnog suda Republike Hrvatske), članka 10. stavka 5. i članka 17. stavka 2. Zakona o vanjskim poslovima (»Narodne novine«, broj 48/96, 72/13, 127/13, 39/18 i 98/19) i točke I. podtočke 5. Odluke Vlade Republike Hrvatske o postupku osnivanja diplomatskih misija i konzularnih ureda Republike Hrvatske u inozemstvu i postupku postavljanja i opoziva šefova diplomatskih misija i konzularnih ureda Republike Hrvatske u inozemstvu od 5. siječnja 2012., te uz prethodni supotpis predsjednika Vlade Republike Hrvatske klasa: T-022-03/20-05/13, urbroj: 50301-21/22-21-4 od 31. ožujka 2021., donosim

ODLUKU

O OSNIVANJU KONZULATA REPUBLIKE HRVATSKE U PORTUGALSKOJ REPUBLICI, SA SJEDIŠTEM U PONTA DELGADI

Osniva se Konzulat Republike Hrvatske u Portugalskoj Republici, sa sjedištem u Ponta Delgadi, na čelu s počasnim konzulom i konzularnim ovlastima nad konzularnim područjem koje obuhvaća autonomnu regiju Azori.

Ova Odluka stupa na snagu danom donošenja.

Klasa: 018-07/21-01/05
 Urbroj: 71-10-01/1-21-2
 Zagreb, 13. travnja 2021.

Predsjednik
 Republike Hrvatske
 Zoran Milanović, v. r.
### NN 42/2021 (21.4.2021.), Odluka o osnivanju Konzulata Republike Hrvatske u Talijanskoj Republici, sa sjedištem u Bologni

PREDSJEDNIK REPUBLIKE HRVATSKE

823

Na temelju odredbe članka 99. stavka 2. Ustava Republike Hrvat­ske (»Narodne novine«, broj 56/90, 135/97, 113/00, 28/01, 76/10 i 5/14 – Odluka Ustavnog suda Republike Hrvatske), članka 10. stavka 5. i članka 17. stavka 2. Zakona o vanjskim poslovima (»Narodne novine«, broj 48/96, 72/13, 127/13, 39/18 i 98/19) i točke 1. podtočke 5. Odluke Vlade Republike Hrvatske o postupku osnivanja diplomatskih misija i konzularnih ureda Republike Hrvatske u inozemstvu i postupku postavljanja i opoziva šefova diplomatskih misija i konzularnih ureda Republike Hrvatske u inozemstvu od 5. siječnja 2012., te uz prethodni supotpis predsjednika Vlade Republike Hrvatske klasa: T-022-03/20-05/12, urbroj: 50301-21/22-21-4 od 31. ožujka 2021., donosim

ODLUKU

O OSNIVANJU KONZULATA REPUBLIKE HRVATSKE U TALIJANSKOJ REPUBLICI, SA SJEDIŠTEM U BOLOGNI

Osniva se Konzulat Republike Hrvatske u Talijanskoj Republici, sa sjedištem u Bologni, na čelu s počasnim konzulom i konzularnim ovlastima nad konzularnim područjem koje obuhvaća regiju Emilia-Romagnu.

Ova Odluka stupa na snagu danom donošenja.

Klasa: 018-07/21-01/04
 Urbroj: 71-10-01/1-21-2
 Zagreb, 13. travnja 2021.

Predsjednik
 Republike Hrvatske
 Zoran Milanović, v. r.
### NN 42/2021 (21.4.2021.), Odluka o postavljanju počasnog konzula Republike Hrvatske u Talijanskoj Republici, sa sjedištem u Bologni

PREDSJEDNIK REPUBLIKE HRVATSKE

824

Na temelju odredbe članka 24. Zakona o vanjskim poslovima (»Narodne novine« broj 48/96, 72/13, 127/13, 39/18 i 98/19) i točke III. podtočke 4. Odluke o postupku osnivanja diplomatskih misija i konzularnih ureda Republike Hrvatske u inozemstvu i postupku postavljanja i opoziva šefova diplomatskih misija konzularnih ureda Republike Hrvatske u inozemstvu od 5. siječnja 2012., a na prijedlog Vlade Republike Hrvatske, donosim

ODLUKU

O POSTAVLJANJU POČASNOG KONZULA REPUBLIKE HRVATSKE U TALIJANSKOJ REPUBLICI, SA SJEDIŠTEM U BOLOGNI

Fortunato Giovanni Peron postavlja se za počasnog konzula Republike Hrvatske u Talijanskoj Republici, sa sjedištem u Bologni i konzularnim ovlastima nad konzularnim područjem koje obuhvaća regiju Emilia-Romagnu.

Ova Odluka stupa na snagu danom donošenja.

Klasa: 018-07/21-05/07
 Urbroj: 71-10-01/1-21-2
 Zagreb, 13. travnja 2021.

Predsjednik
 Republike Hrvatske
 Zoran Milanović, v. r.
### NN 42/2021 (21.4.2021.), Odluka o izmjenama Odluke o porezima Grada Opatije

Grad Opatija

831

Na temelju članka 42. stavka 1. točke 3. Zakona o lokalnim porezima (»Narodne novine« broj 115/16 i 101/17) i članka 29. Statuta Grada Opatije (»Službene novine Primorsko-goranske županije« broj 25/09, 30/09 – ispravak, 7/13, 7/13, 3/18, 5/18 – ispravak, 11/18 – pročišćeni tekst, 3/20 i 3/21), Gradsko vijeće Grada Opatije, na sjednici održanoj 8. travnja 2021. godine donosi

ODLUKU

O IZMJENAMA ODLUKE O POREZIMA
 GRADA OPATIJE

Članak 1.

U Odluci o porezima Grada Opatije (»Službene novine Primorsko-goranske županije« broj 25/20), u daljnjem tekstu: Odluka, u članku 2. stavku 1. briše se točka 1.

Dosadašnje točke 2., 3., 4. postaju točke 1., 2., 3.

Članak 2.

Članak 3. Odluke briše se.

Dosadašnji članci 4., 5., 6., 7., 8., 9., 10., 11., 12., 13. i 14. postaju članci 3., 4., 5., 6., 7., 8., 9., 10., 11., 12. i 13.

Poglavlje III. Odluke briše se.

Dosadašnja poglavlja IV., V., VI. i VII. postaju poglavlja III., IV., V. i VI.

Članak 3.

Ova Odluka stupa na snagu i primjenjuje se od prvoga dana u mjesecu nakon mjeseca u kojem je predmetna odluka objavljena u »Narodnim novinama«.

Članak 4.

Ova Odluka objavit će se u »Službenim novinama Primor­sko-go­ranske županije« i »Narodnim novinama«.

Klasa: 011-01/21-01/13
 Urbroj: 2156/01-01/01-21-1
 Opatija, 8. travnja 2021.

GRADSKO VIJEĆE GRADA OPATIJE

Predsjednik Gradskog vijeća
 Fernando Kirigin, v. r.
### NN 42/2021 (21.4.2021.), Odluka o izmjeni i dopuni Odluke o gradskim porezima i prirezu poreza na dohodak Grada Otočca

Grad Otočac

832

Na temelju članka 20. stavka 1. Zakona o lokalnim porezima (»Narodne novine« broj 115/16 i 101/17) i članka 27. Statuta Grada Otočca (»Službeni vjesnik Grada Otočca« broj 1/13, 1/16, 2/18 i 1/19), Gradsko vijeće Grada Otočca na 16. sjednici održanoj 31. prosinca 2020., donosi

ODLUKU

O IZMJENI I DOPUNI ODLUKE O GRADSKIM POREZIMA I PRIREZU POREZA NA DOHODAK GRADA OTOČCA

Članak 1.

U Odluci o gradskim porezima i prirezu poreza na dohodak Grada Otočca (»Službeni vjesnik Grada Otočca« 4/17 i 1/18 i »Narod­ne novine« broj 104/2017. i 7/2018.), u članku 14. stavak 2. briše se.

Članak 2.

Ova Odluka objavit će se u »Službenom vjesniku Grada Otočca«, a primjenjuje se od 1. siječnja 2021.

Klasa: 410-01/17-01/14
 Urbroj: 2125/02-01-20-14
 Otočac, 31. prosinca 2020.

Predsjednik
 dr. sc. Branislav Šutić, prof., v. r.
### NN 42/2021 (21.4.2021.), Odluka o izmjeni Odluke o upisu ulovnih ribarskih plovila udičarskim alatima u Registar ICCAT-a (ICCAT Record of BFT Catching Vessels) u 2021. godini

MINISTARSTVO POLJOPRIVREDE

829

Na temelju članka 15. stavka 3. Zakona o morskom ribarstvu (»Narodne novine«, br. 62/17, 130/17 i 14/19), u vezi s člankom 2. stavkom 2. Pravilnika o ribolovnim mogućnostima i raspodjeli Državne kvote u 2021. godini za ribolov plavoperajne tune (Thunnus thynnus) (»Narodne novine«, broj 7/21) te člancima 4. i 5., člankom 7. stavkom 6. i člankom 9. Pravilnika o ribolovu plavoperajne tune (Thunnus thynnus) udičarskim alatima i uvjetima i kriterijima za ostvarivanje prava na dodjelu individualne udičarske kvote (»Narodne novine«, br. 20/19, 77/19 i 147/20), ministrica poljoprivrede donosi

ODLUKU

O IZMJENI ODLUKE O UPISU ULOVNIH RIBARSKIH PLOVILA UDIČARSKIM ALATIMA U REGISTAR ICCAT-a (ICCAT RECORD OF BFT CATCHING VESSELS) U 2021. GODINI

I.

U točki II. Odluke o upisu ulovnih ribarskih plovila udičarskim alatima u registar ICCAT-a (ICCAT Record of BFT Catching Vessels) u 2021. godini (»Narodne novine« br. 12/2021) redak pod rednim brojem 8. mijenja se i glasi:

|  |  |  |  |  |
| --- | --- | --- | --- | --- |
| 8. | HRV000016180 | 179674-KŽ | ATEU0HRV00327 | 7,390 |

II.

Ova Odluka stupa na snagu prvoga dana od dana objave u »Narodnim novinama«.

Klasa: 324-01/21-01/178
 Urbroj: 525-13/0737-21-3
 Zagreb, 13. travnja 2021.

Ministrica poljoprivrede
 Marija Vučković, v. r.
### NN 42/2021 (21.4.2021.), Indeks potrošačkih cijena u ožujku 2021.

Državni zavod za statistiku

830

Državni zavod za statistiku objavljuje

INDEKS

POTROŠAČKIH CIJENA U OŽUJKU 2021.

Indeks potrošačkih cijena u ožujku 2021. u odnosu na veljaču 2021. iznosi 101,1.

Klasa: 957-04/21-01/2
 Urbroj: 555-01-04-06-01-21-8
 Zagreb, 16. travnja 2021.

Glavna ravnateljica
 Lidija Brković, v. r.
### NN 43/2021 (23.4.2021.), Odluka o izmjeni Odluke o porezima Grada Šibenika

Grad Šibenik

850

Na temelju članka 20. stavka 1. Zakona o lokalnim porezima (»Narodne novine« broj 115/16 i 101/17) i članka 37. Statuta Grada Šibenika (»Službeni glasnik Grada Šibenika« broj 2/21), Gradsko vijeće Grada Šibenika na 27. sjednici održanoj 13. travnja 2021. godine donijelo je

ODLUKU

O IZMJENI ODLUKE O POREZIMA
 GRADA ŠIBENIKA

Članak 1.

Članak 1. mijenja se i glasi: »Ovom se Odlukom utvrđuju stopa i visina poreza koji pripadaju Gradu Šibeniku (u daljnjem tekstu: Grad) te nadležno porezno tijelo za utvrđivanje i naplatu poreza.«

Članak 2.

Članak 3., 4., dio članka 5. koji glasi: »na osnovicu iz članka 4. ove Odluke«, članak 6., 7., članak 8. stavak 1., 2. i dio stavka 3. koji glasi: »na osnovicu iz stavka 1. ovoga članka«, članak 9., 10., 11., članak 12. stavak 2., članak 13. i članak 15. Odluke o porezima Grada Šibenika (»Službeni glasnik Grada Šibenika« broj 4/18 i 12/20) se brišu.

Članak 3.

Članak 14. mijenja se i glasi: »Poslove u svezi s utvrđivanjem, evidentiranjem, nadzorom, naplatom i ovrhom radi naplate poreza iz članka 2. točke 2. ove Odluke obavljat će Ministarstvo financija, Porezna uprava.

Poslove u svezi s utvrđivanjem, evidentiranjem, nadzorom, naplatom i ovrhom radi naplate poreza iz članka 2. točke 3. ove Odluke obavljat će Grad – Upravni odjel za financije.«

Članak 4.

Renumeriraju se članci na način da članak 5. postaje članak 3., članak 8. postaje članak 4., članak 12. postaje članak 5., članak 14. postaje članak 6., članak 16. postaje članak 7., članak 17. postaje članak 8. i članak 18. postaje članak 9.

Članak 5.

Ova Odluka objavit će se u »Narodnim novinama« i »Službenom glasniku Grada Šibenika« i stupa na snagu osam dana od dana objave.

Klasa: 410-01/20-01/17
 Urbroj: 2182/01-06/1-21-5
 Šibenik, 13. travnja 2021.

GRADSKO VIJEĆE GRADA ŠIBENIKA

Predsjednik
 dr. sc. Dragan Zlatović, v. r.
### NN 43/2021 (23.4.2021.), Pravilnik o dopuni Pravilnika o provedbi Općeg poreznog zakona

Ministarstvo financija

842

Na temelju članka 107.a stavka 8. Općeg poreznog zakona (»Narodne novine«, broj 115/16, 106/18, 121/19, 32/20 i 42/20) ministar financija donosi

PRAVILNIK

O DOPUNI PRAVILNIKA O PROVEDBI OPĆEG POREZNOG ZAKONA

Članak 1.

U Pravilniku o provedbi Općeg poreznog zakona (»Narodne novine«, broj 45/19, 35/20, 43/20, 50/20, 70/20, 74/20, 103/20, 114/20, 144/20, 2/21 i 26/21) iza članka 71.zc dodaje se članak 71.zd koji glasi:

»Članak 71.zd

(1) Iznimno od posebnog propisa o oporezivanju dohotka, primici koje radi ublažavanja posljedica uzrokovanih nastupom posebnih okolnosti iz članka 107.a Zakona fizičkim osobama – umirovljenicima isplaćuju jedinice lokalne i područne (regionalne) samouprave, na temelju svojih općih akata i za koje su sredstva planirana u proračunima tih jedinica, te jednokratni novčani dodaci koji se isplaćuju uz mirovine na temelju Odluke Vlade Republike Hrvatske ili na temelju posebnog propisa, ne uzimaju se u obzir pri utvrđivanju prava na osobni odbitak za uzdržavane članove.

(2) Iznimno od posebnog propisa o oporezivanju dohotka, ne postoji obveza podnošenja Izvješća o primicima, porezu na dohodak i prirezu te doprinosima za obvezna osiguranja (Obrazac JOPPD) za primitke isplaćene radi ublažavanja posljedica uzrokovanih nastupom posebnih okolnosti iz stavka 1. ovoga članka, čime se ne uključuju u evidenciju o primicima fizičkih osoba – umirovljenika primatelja istih.«.

ZAVRŠNA ODREDBA

Članak 2.

Ovaj Pravilnik stupa na snagu prvoga dana od dana objave u »Narodnim novinama«.

Klasa: 410-01/20-01/1366
 Urbroj: 513-07-21-01-21-30
 Zagreb, 15. travnja 2021.

Ministar financija
 dr. sc. Zdravko Marić, v. r.
### NN 43/2021 (23.4.2021.), Odluka o imenovanju predsjednika, potpredsjednika i članova Predsjedništva Stalnog arbitražnog sudišta Hrvatske gospodarske komore

HRVATSKA GOSPODARSKA KOMORA

854

Na temelju članka 3. Pravilnika o Stalnom arbitražnom sudištu Hrvatske gospodarske komore (»Narodne novine« 50/2017 i 11/2019) i članka 28. točka 20. Statuta Hrvatske gospodarske komore (»Narodne novine« broj 39/2016), Upravni odbor Hrvatske gospodarske komore na 14. sjednici 12. travnja 2021. donosi

ODLUKU

O IMENOVANJU PREDSJEDNIKA, POTPREDSJEDNIKA I ČLANOVA PREDSJEDNIŠTVA STALNOG ARBITRAŽNOG SUDIŠTA HRVATSKE GOSPODARSKE KOMORE

I.

U Predsjedništvo Stalnog arbitražnog sudišta Hrvatske gospodarske komore na razdoblje od četiri godine imenuju se:

Prof. dr. sc. Hrvoje Sikirić, predsjednik

Dr. sc. Branimir Kos, potpredsjednik

Prof. dr. sc. Eduard Kunštek, potpredsjednik

Prof. dr. sc. Davor Babić, član

Marina Kralj Miliša, član

Dr. sc. Tin Matić, član

Prof. dr. sc. Petar Miladin, član

Željko Olujić, član

Prof. dr. sc. Ante Perkušić, član.

II.

Ova Odluka stupa na snagu danom donošenja.

III.

Stupanjem na snagu ove Odluke prestaje važiti Odluka o imenovanju predsjednika i članova Predsjedništva Stalnog arbitražnog sudišta pri Hrvatskoj gospodarskoj komori klasa: 023-02/17-02/06, urbroj: 311-05-17-03 od 26. travnja 2017. i Odluka o imenovanju potpredsjednika Stalnog arbitražnog sudišta pri Hrvatskoj gospodarskoj komori klasa: 023-02/17-02/07, urbroj: 311-05-17-06 od 26. lipnja 2017.

Klasa: 023-02/21-02/7
 Urbroj: 311-02-00-00-21-4
 Zagreb, 12. travnja 2021.

Predsjednik
 dr. sc. Luka Burilović, v. r.
### NN 43/2021 (23.4.2021.), Odluka o privremenom ukidanju obveze plaćanja članarine

HRVATSKA GOSPODARSKA KOMORA

853

Na temelju članka 20. stavka 2. Zakona o Hrvatskoj gospodarskoj komori (»Narodne novine« broj 66/91 i 73/91) i članka 21. Statuta Hrvatske gospodarske komore (»Narodne novine« broj 39/16), Skupština Hrvatske gospodarske komore na 10. sjednici 13. travnja 2021. donosi

ODLUKU

O PRIVREMENOM UKIDANJU OBVEZE PLAĆANJA ČLANARINE

Članak 1.

Zbog katastrofe uzrokovane razornim potresom 29. prosinca 2020. godine, s epicentrom u blizini Grada Petrinje, privremeno se ukida obveza plaćanja članarine za članice Hrvatske gospodarske komore sa sjedištem na području Sisačko-moslavačke županije, kojima je onemogućeno redovito poslovanje uslijed posljedica potresa.

Članice Hrvatske gospodarske komore sa sjedištem na području Karlovačke i Zagrebačke županije, kojima je zbog nastanka štete prouzročene potresom onemogućeno redovito poslovanje, osloboditi će se plaćanja članarine za utvrđeno razdoblje temeljem odobrene prijave o postojanju štete od prirodne nepogode.

Članak 2.

Ovom Odlukom privremeno se, do roka njezinoga važenja, stavljaju izvan snage odredbe Odluke o financiranju Hrvatske gospodarske komore, kojima se propisuje obveza, visina i način plaćanja članarine za članice Hrvatske gospodarske komore iz članka 1. ove Odluke.

Članak 3.

Ova Odluka objavit će se u »Narodnim novinama«, a primjenjuje se od 1. travnja 2021. godine do 30. lipnja 2021. godine.

Klasa: 023-02/21-01/5
 Urbroj: 311-02-00-00-21-4
 Zagreb, 13. travnja 2021.

Predsjednik
 dr. sc. Luka Burilović, v. r.
### NN 43/2021 (23.4.2021.), Odluka o privremenom ukidanju obveze plaćanja članarine

Hrvatska gospodarska komora

852

Na temelju članka 20. stavka 2. Zakona o Hrvatskoj gospodarskoj komori (»Narodne novine« broj 66/91 i 73/91) i članka 21. Statuta Hrvatske gospodarske komore (»Narodne novine« broj 39/16), Skupština Hrvatske gospodarske komore na 10. sjednici 13. travnja 2021. godine donosi

ODLUKU

O PRIVREMENOM UKIDANJU OBVEZE PLAĆANJA ČLANARINE

Članak 1.

Ovom Odlukom, uslijed pogoršanja epidemiološke situacije u Republici Hrvatskoj te predviđenoga produljenja trajanja nužnih epidemioloških mjera kojima se ograničavaju okupljanja i uvode druge nužne epidemiološke mjere i preporuke radi sprječavanja prijenosa bolesti COVID-19 putem okupljanja, privremeno se ukida obveza plaćanja članarine za članice Hrvatske gospodarske komore koje obavljaju djelatnosti iz Odluke o nacionalnoj klasifikaciji djelatnosti 2007. – NKD 2007. (»Narodne novine« broj 58/2007), utvrđene Prilogom I., koji čini sastavni dio ove Odluke.

Članak 2.

Ovom Odlukom privremeno se do roka njezinoga važenja stavljaju izvan snage odredbe Odluke o financiranju Hrvatske gospodarske komore, kojima se propisuje obveza, visina i način plaćanja članarine za članice Hrvatske gospodarske komore iz članka 1. ove Odluke.

Članak 3.

Ova Odluka objavit će se u »Narodnim novinama«, a primjenjuje se od 1. travnja 2021. godine do 30. lipnja 2021. godine.

Klasa: 023-02/21-01/5
 Urbroj: 311-02-00-00-21-3
 Zagreb, 13. travnja 2021.

Predsjednik
 dr. sc. Luka Burilović, v. r.

PRILOG I.

|  |  |  |  |  |
| --- | --- | --- | --- | --- |
| Popis djelatnosti oslobođenih plaćanja članarine prema NKD 2007. | | | | |
| Područje | Odjeljak | Skupina | Razred | Naziv |
| C | 32 | 32.4 | 32.40 | Proizvodnja igara i igračaka |
| H | 49 | 49.3 | 49.31 | Gradski i prigradski kopneni prijevoz putnika |
| H | 49 | 49.3 | 49.39 | Ostali kopneni prijevoz putnika, d. n. |
| I | 56 | 56.1 | 56.10 | Djelatnosti restorana i ostalih objekata za pripremu i usluživanje hrane |
| I | 56 | 56.2 | 56.29 | Ostale djelatnosti pripreme i usluživanja hrane |
| I | 56 | 56.3 | 56.30 | Djelatnosti pripreme i usluživanja pića |
| J | 59 | 59.1 | 59.14 | Djelatnosti prikazivanja filmova |
| N | 82 | 82.3 | 82.30 | Organizacija sastanaka i poslovnih sajmova |
| P | 85 | 85.5 | 85.51 | Obrazovanje i poučavanje u području sporta i rekreacije |
| P | 85 | 85.5 | 85.52 | Obrazovanje i poučavanje u području kulture |
| R | 90 | 90.0 | 90.01 | Izvođačka umjetnost |
| R | 90 | 90.0 | 90.02 | Pomoćne djelatnosti u izvođačkoj umjetnosti |
| R | 90 | 90.0 | 90.03 | Umjetničko stvaralaštvo |
| R | 90 | 90.0 | 90.04 | Rad umjetničkih objekata |
| R | 92 | 92.0 | 92.00 | Djelatnosti kockanja i klađenja |
| R | 93 | 93.1 | 93.11 | Rad sportskih objekata |
| R | 93 | 93.1 | 93.12 | Djelatnosti sportskih klubova |
| R | 93 | 93.1 | 93.13 | Fitnes centri |
| R | 93 | 93.1 | 93.19 | Ostale sportske djelatnosti |
| R | 93 | 93.2 | 93.21 | Djelatnosti zabavnih i tematskih parkova |
| R | 93 | 93.2 | 93.29 | Ostale zabavne i rekreacijske djelatnosti |
### NN 43/2021 (23.4.2021.), Odluka o naknadi za razvoj javne odvodnje na području Općine Sukošan

OPĆINA SUKOŠAN

855

Na temelju članka 52. i 56. Zakona o financiranju vodnog gospodarstva (»Narodne novine« br. 153/09, 90/11, 56/13, 154/14, 119/15, 120/16, 127/17, 66/19) i članka 23. Zakona o vodnim uslugama (»Narodne novine« br. 66/19) i članka 18. Društvenog ugovora o osnivanju tvrtke »Odvodnja Bibinje-Sukošan« d.o.o. za upravljanje sustavom odvodnje, Skupština »Odvodnja Bibinje – Sukošan« d.o.o. za upravljanje sustavom odvodnje, na svojoj sjednici održanoj 14. travnja 2021., donosi

ODLUKU

O NAKNADI ZA RAZVOJ JAVNE ODVODNJE NA PODRUČJU OPĆINE SUKOŠAN

I.

Ovom se Odlukom, na području Općine Sukošan, za naselje Sukošan, uvodi obveza plaćanja naknade za razvoj radi ravnomjerne izgradnje komunalnih vodnih građevina za sustav odvodnje otpadnih voda Bibinje – Sukošan i to za izgradnju:

1. Faze 0, podmorski ispust i dio kanalizacijske mreže i uređaja za pročišćavanje otpadnih voda (rekonstrukcija i izgradnja)

2. Faze I, Izgradnje gravitacijskih cjevovoda i crpnih stanica.

II.

Naknada za razvoj iznosi 3,96 kn/m³ za naselje Sukošan osim zaseoka Vrljica i Goleši za koje naknada za razvoj iznosi 0,01 kn/m³.

Obveznici naknade za razvoj su korisnici usluga javne vodoopskrbe na području naselja Sukošan.

III.

Naknada za razvoj naplaćivat će se putem računa koje obveznicima ispostavlja komunalno društvo Vodovod d.o.o., Zadar uz cijenu vodne usluge javne vodoopskrbe.

IV.

Naknada za razvoj je prihod komunalnog društva Odvodnja Bibinje – Sukošan d.o.o.

Odvodnja Bibinje – Sukošan d.o.o. je u obvezi da prikupljenu naknadu za razvoj, jednom tjedno uplaćuje na Namjenski kunski račun otvoren kod Banke agenta koji služi financiranju gradnje i povratu Podzajma bez prava na prijeboj ili cesiju s osnova bilo kojih tražbina Komunalnoga društva prema Hrvatskim vodama ili Banci agentu sukladno Ugovoru o podzajmu sklopljenom između Hrvatskih voda, općine i komunalnoga društva.

Komunalnom društvu je zabranjeno raspolagati na bilo koji način naknadom za razvoj, osim na način određen ovom Odlukom sukladno obvezama iz Ugovoru o podzajmu sklopljenim između između Hrvatskih voda, općine Sukošan i komunalnoga društva i Ugovora o prikupljanju naknade za razvoj, te otplati Podzajma sklopljenog između općine Sukošan, komunalnoga društva i Banke-agenta.

Podzajam iz podtočaka 2. i 3. ove točke dio je ugovornog aranžmana koji se odnosi na Zajam br. 7640/HR Međunarodne banke za obnovu i razvitak.

V.

Ova Odluka stupa na snagu osmoga dana od objave u »Narodnim novinama«.

Stupanjem na snagu ove Odluke, sve Odluke o naknadi za razvoj donesene od strane Općinskog vijeća Općine Sukošan više ne vrijede.

VI.

Isporučitelj je obvezan ovu Odluku i dostaviti Vijeću za vodne usluge u roku od pet dana od dana donošenja, po njenom stupanju na snagu te je objaviti na web-stranici Isporučitelja.

Klasa: 031-02/21-01/01
 Urbroj: 2198/03-5-21-1
 Sukošan, 14. travnja 2021.

Skupština Društva
 Općinski načelnik Općine Bibinje
 Bruno Bugarija, v. r.

Općinski načelnik Opčine Sukošan
 Ante Martinac, v. r.
### NN 43/2021 (23.4.2021.), Odluka o popisu izvornih i ugroženih pasmina domaćih životinja

Ministarstvo poljoprivrede

844

Na temelju članka 12. stavka 10. Zakona o uzgoju domaćih životinja (»Narodne novine«, broj 115/18.) ministrica poljoprivrede donosi

ODLUKU

O POPISU IZVORNIH I UGROŽENIH PASMINA DOMAĆIH ŽIVOTINJA

I.

Ovom Odlukom donosi se Popis izvornih i ugroženih pasmina domaćih životinja u Republici Hrvatskoj.

II.

Izvorne pasmine domaćih životinja sukladno članku 12. stavku 1. Zakona o uzgoju domaćih životinja (»Narodne novine«, broj 115/18.) su:

1. Goveda pasmine:

1.1. Slavonsko srijemski podolac

1.2. Buša

1.3. Istarsko govedo

2. Konji pasmine:

2.1. Lipicanac

2.2. Hrvatski posavac

2.3. Hrvatski hladnokrvnjak

2.4. Međimurski konj

3. Magarci pasmine:

3.1. Istarski magarac

3.2. Primorsko-dinarski magarac

3.3. Sjeverno-jadranski magarac

4. Ovce pasmine:

4.1. Cigaja

4.2. Creska ovca

4.3. Dalmatinska pramenka

4.4. Dubrovačka ovca – ruda

4.5. Istarska ovca

4.6. Krčka ovca

4.7. Lička pramenka

4.8. Paška ovca

4.9. Rapska ovca

5. Koze pasmine:

5.1. Hrvatska šarena koza

5.2. Hrvatska bijela koza

5.3. Istarska koza

6. Svinje pasmine:

6.1. Crna slavonska

6.2. Turopoljska svinja

6.3. Banijska šara svinja

7. Perad vrste:

7.1. Purani pasmine:

7.1.1. Zagorski puran

7.2. Kokoši pasmine:

7.2.1. Kokoš hrvatica

8. Pčele pasmine:

8.1. Siva pčela

9. Psi pasmine:

9.1. Dalmatinski pas

9.2. Hrvatski ovčar

9.3. Tornjak

9.4. Istarski kratkodlaki gonič

9.5. Istarski oštrodlaki gonič

9.6. Posavski gonič

9.7. Mali međimurski pas.

III.

Status ugroženosti izvornih pasmina iz točke II. ove Odluke utvrđuje se na temelju članka 7. točke 3. Delegirane uredbe Komisije (EU) br. 807/2014 od 11. ožujka 2014. o dopuni Uredbe (EU) br. 1305/2013 Europskog parlamenta i Vijeća o potpori ruralnom razvoju iz Europskog poljoprivrednog fonda za ruralni razvoj (EPFRR) i uvođenju prijelaznih odredbi (SL L 227, 31. 7. 2014.) kako je posljednji put izmijenjena Delegiranom uredbom Komisije (EU) br. 2019/94 od 30. listopada 2018. o izmjeni Delegirane uredbe (EU) br. 807/2014 o dopuni Uredbe (EU) br. 1305/2013 Europskog parlamenta i Vijeća o potpori ruralnom razvoju iz Europskog poljoprivrednog fonda za ruralni razvoj (EPFRR) i uvođenju prijelaznih odredbi (SL L 19, 22. 1. 2019.) i točke 10.2.2. Nacionalnog programa očuvanja izvornih i ugroženih pasmina domaćih životinja u Republici Hrvatskoj 2021. – 2025., a objavljuje se u okviru Izvješća o stanju genetskih resursa domaćih životinja u Republici Hrvatskoj.

IV.

Stupanjem na snagu ove Odluke prestaje važiti Odluka o popisu izvornih i ugroženih pasmina domaćih životinja (»Narodne novine«, broj 26/19.).

V.

Ova Odluka stupa na snagu danom donošenja.

Klasa: 320-08/21-01/04
 Urbroj: 525-14/0851-21-2
 Zagreb, 14. travnja 2021. godine

Ministrica poljoprivrede
 Marija Vučković, v. r.
### NN 43/2021 (23.4.2021.), Zaključak Vlade Republike Hrvatske klasa: 022-03/20-07/383, urbroj: 50301-21/06-21-4 od 22. travnja 2021.

VLADA REPUBLIKE HRVATSKE

839

Na temelju članka 31. stavka 3. Zakona o Vladi Republike Hrvat­ske (»Narodne novine«, br. 150/11., 119/14., 93/16. i 116/18.), a u vezi sa Strategijom e-Hrvatska 2020 i Nacionalnim programom reformi 2020., Vlada Republike Hrvatske je na sjednici održanoj 22. travnja 2021. donijela

ZAKLJUČAK

1. Donosi se Standard razvoja javnih e-Usluga u Republici Hrvatskoj (u daljnjem tekstu: Standard), kao skup smjernica kojima se definiraju politike za razvoj i upravljanje e-Uslugama, u tekstu koji je Vladi Republike Hrvatske dostavio Središnji državni ured za razvoj digitalnog društva aktom, klasa: 022-03/20-03/07, urbroj: 520-01/4-21-18, od 16. travnja 2021.

2. Tijela javnog sektora obvezna su pri razvoju novih i nadogradnjama postojećih e-Usluga osigurati korištenje Standarda, te o tome izvijestiti Središnji državni ured za razvoj digitalnog društva.

3. Središnji državni ured za razvoj digitalnog društva obavljat će savjetovanje, edukaciju, nadzor i kontrolu provođenja Standarda, a u cilju usklađenosti javnih e-Usluga koje pružaju tijela javnog sektora.

4. Središnji državni ured za razvoj digitalnog društva može, po potrebi, uključiti i druge dionike u provedbi aktivnosti upravljanja i nadzora s kojima će sklopiti odgovarajući ugovor ili sporazum.

5. Zadužuje se Središnji državni ured za razvoj digitalnog društva da, sukladno najboljim praksama, neophodno ažurira Standard te o provedbi Standarda jednom godišnje izvijesti Vladu Republike Hrvatske.

6. Zadužuje se Središnji državni ured za razvoj digitalnog društva da o ovome Zaključku izvijesti tijela javnog sektora, te objavi Standard na svojoj mrežnoj stranici.

7. Ovaj Zaključak objavit će se u »Narodnim novinama«.

Klasa: 022-03/20-07/383
 Urbroj: 50301-21/06-21-4
 Zagreb, 22. travnja 2021.

Predsjednik
 mr. sc. Andrej Plenković, v. r.
### NN 43/2021 (23.4.2021.), Odluka o osnivanju Povjerenstva za koordinaciju potpore i financiranje kulturnih, obrazovnih, znanstvenih, zdravstvenih i ostalih programa i projekata od interesa za hrvatski narod u Bosni i Hercegovini za 2021. godinu

VLADA REPUBLIKE HRVATSKE

837

Na temelju članka 24. stavaka 1. i 3. Zakona o Vladi Republike Hrvatske (»Narodne novine«, br. 150/11., 119/14., 93/16. i 116/18.), Vlada Republike Hrvatske je na sjednici održanoj 22. travnja 2021. donijela

ODLUKU

O OSNIVANJU POVJERENSTVA ZA KOORDINACIJU POTPORE I FINANCIRANJE KULTURNIH, OBRAZOVNIH, ZNANSTVENIH, ZDRAVSTVENIH I OSTALIH PROGRAMA I PROJEKATA OD INTERESA ZA HRVATSKI NAROD U BOSNI I HERCEGOVINI ZA 2021. GODINU

I.

Osniva se Povjerenstvo za koordinaciju potpore i financiranje kulturnih, obrazovnih, znanstvenih, zdravstvenih i ostalih programa i projekata od interesa za hrvatski narod u Bosni i Hercegovini za 2021. godinu (u daljnjem tekstu: Povjerenstvo).

Izrazi koji se koriste u ovoj Odluci, a imaju rodno značenje, odnose se jednako na muški i ženski rod.

II.

Povjerenstvo čine:

1. državni tajnik Središnjeg državnog ureda za Hrvate izvan Republike Hrvatske, predsjednik Povjerenstva

2. predstavnik Ministarstva vanjskih i europskih poslova, član

3. predstavnik Ministarstva kulture i medija, član

4. predstavnik Ministarstva znanosti i obrazovanja, član

5. predstavnik Ministarstva zdravstva, član

6. glavni tajnik Središnjeg državnog ureda za Hrvate izvan Republike Hrvatske, tajnik Povjerenstva.

Članovi Povjerenstva imaju i svoje zamjenike.

III.

Članove Povjerenstva koji su predstavnici ministarstava i njihove zamjenike imenovat će nadležni ministri.

IV.

Stručne, administrativne i tehničke poslove za Povjerenstvo obavlja Središnji državni ured za Hrvate izvan Republike Hrvatske.

V.

Zadatak Povjerenstva je razmotriti sve programe i projekte pristigle na Javni natječaj za financiranje kulturnih, obrazovnih, znanstvenih, zdravstvenih i ostalih programa i projekata od interesa za hrvatski narod u Bosni i Hercegovini, a koji udovoljavaju uvjetima Javnog natječaja, te Vladi Republike Hrvatske podnijeti prijedlog temeljem kojeg će Vlada Republike Hrvatske donijeti Odluku o raspodjeli sredstava za financiranje kulturnih, obrazovnih, znanstvenih, zdravstvenih i ostalih programa i projekata od interesa za hrvatski narod u Bosni i Hercegovini za 2021. godinu.

VI.

Programi i projekti iz točke V. ove Odluke financirat će se iz Državnog proračuna Republike Hrvatske za 2021. godinu i projekcija za 2022. i 2023. godinu, sa stavke Središnjeg državnog ureda za Hrvate izvan Republike Hrvatske, Glave 03205, Aktivnosti A862020 »Poticaji za obrazovanje, kulturu, znanost i zdravstvo u Bosni i Hercegovini – Međunarodna razvojna suradnja«.

VII.

Ova Odluka stupa na snagu prvoga dana od dana objave u »Narodnim novinama«.

Klasa: 022-03/21-04/113
 Urbroj: 50301-21/22-21-2
 Zagreb, 22. travnja 2021.

Predsjednik
 mr. sc. Andrej Plenković, v. r.
### NN 43/2021 (23.4.2021.), Odluka o izmjeni i dopuni Odluke o uvođenju nužnih epidemioloških mjera za područje Osječko-baranjske županije

STOŽER CIVILNE ZAŠTITE REPUBLIKE HRVATSKE

846

Na temelju članka 47. Zakona o zaštiti pučanstva od zaraznih bolesti (»Narodne novine«, broj 79/07, 113/08, 43/09, 130/17, 114/18 i 47/20), a u vezi s člankom 18. Zakona o izmjenama i dopunama Zakona o zaštiti pučanstva od zaraznih bolesti (»Narodne novine«, broj 47/20) i u vezi s člankom 5. Zakona o izmjeni i dopunama Zakona o zaštiti pučanstva od zaraznih bolesti (»Narodne novine«, broj 134/20) i članka 22.a Zakona o sustavu civilne zaštite (»Narodne novine«, broj 82/15, 118/18, 31/20 i 20/21), Stožer civilne zaštite Republike Hrvatske, 23. travnja 2021., donosi

ODLUKU

O IZMJENI I DOPUNI ODLUKE O UVOĐENJU NUŽNIH EPIDEMIOLOŠKIH MJERA ZA PODRUČJE OSJEČKO-BARANJSKE ŽUPANIJE

I.

Na prijedlog Stožera civilne zaštite Osječko-baranjske županije u Odluci o uvođenju nužnih epidemioloških mjera za područje Osječko-baranjske županije (»Narodne novine«, broj 37/21) u točki II. iza podstavka 4. dodaju se podstavci 5., 6. i 7. koji glase:

» – obavezno korištenje maski za lice ili medicinskih maski na otvorenim prostorima gdje se očekuje veći protok ljudi (tržnice, prostori oko trgovačkih centara, vjerski objekti i sl.) bez obzira na fizičku distancu

– zabrana posjeta korisnicima unutar prostorija domova za starije i nemoćne osobe, osim u iznimnim slučajevima kada je ravnatelj ili druga ovlaštena osoba obvezna napraviti procjenu rizika

– obvezna mjera samoizolacije u trajanju od 14 dana prilikom prijema novih korisnika u privremeni smještaj u kriznim situacijama ili dugotrajni smještaj kod svih pružatelja usluge smještaja za starije i nemoćne osobe, osim za korisnike kojima je prošlo 14 dana od cijepljenja drugom dozom cjepiva ili korisnike koji su preboljeli bolest COVID-19 unutar 180 dana od početka bolesti.«

II.

Točka IV. mijenja se i glasi:

»Nužne epidemiološke mjere iz ove Odluke određuju se u trajanju do 7. svibnja 2021.«

III.

Ova Odluka objavit će se u »Narodnim novinama«, a stupa na snagu 24. travnja 2021.

Klasa: 810-06/20-01/7
 Urbroj: 511-01-300-21-351
 Zagreb, 23. travnja 2021.

Načelnik Stožera
 potpredsjednik Vlade
 i ministar unutarnjih poslova
 dr. sc. Davor Božinović, v. r.
### NN 43/2021 (23.4.2021.), Odluka o uvođenju nužnih epidemioloških mjera za područje Požeško-slavonske županije

STOŽER CIVILNE ZAŠTITE REPUBLIKE HRVATSKE

847

Na temelju članka 47. Zakona o zaštiti pučanstva od zaraznih bolesti (»Narodne novine« broj 79/07, 113/08, 43/09, 130/17, 114/18 i 47/20), a u vezi s člankom 18. Zakona o izmjenama i dopunama Zakona o zaštiti pučanstva od zaraznih bolesti (»Narodne novine« broj 47/20) i u vezi s člankom 5. Zakona o izmjeni i dopunama Zakona o zaštiti pučanstva od zaraznih bolesti (»Narodne novine« broj 134/20) i članka 22.a Zakona o sustavu civilne zaštite (»Narodne novine« broj 82/15, 118/18, 31/20 i 20/21) Stožer civilne zaštite Republike Hrvatske, 23. travnja 2021., donosi

ODLUKU

O UVOĐENJU NUŽNIH EPIDEMIOLOŠKIH MJERA ZA PODRUČJE POŽEŠKO-SLAVONSKE ŽUPANIJE

I.

Na prijedlog Stožera civilne zaštite Požeško-slavonske županije uvode se nužne epidemiološke mjere za područje Požeško-slavonske županije.

II.

Nužne epidemiološke mjere iz točke I. ove Odluke su:

– preporuka jedinicama lokalne samouprave s područja Požeško-slavonske županije da obustave iznajmljivanje i drugo korištenje društvenih domova i drugih objekata u svojem vlasništvu za sve vrste privatnih okupljanja

– obveza poslodavaca da u svojim prostorima provode pojačanu kontrolu pridržavanja svih epidemioloških mjera

– na svim javnim događanjima i okupljanjima (manifestacije, priredbe, mise, obredi, sportska natjecanja i druga društvena i javna okupljanja) obavezno je pridržavanje epidemioloških mjera te uputa i preporuka Hrvatskog zavoda za javno zdravstvo

– organizatori svih javnih događanja i okupljanja koja su dopuštena i vlasnici ugostiteljskih objekata kojima je dopušteno pružanje ugostiteljskih usluga na otvorenim prostorima obvezni su provoditi pojačani nadzor pridržavanja propisanih epidemioloških mjera na tim okupljanjima odnosno prostorima ugostiteljskih objekata

– preporuka jedinicama lokalne samouprave s područja Požeško-slavonske županije za pojačani nadzor pridržavanja uvedenih nužnih epidemioloških mjera koje se odnose na javna događanja i okupljanja, privatna okupljanja te rad trgovačkih centara i ugostiteljskih objekata angažiranjem dodatnih snaga komunalnog redarstva i civilne zaštite.

III.

Zadužuju se stožeri jedinica lokalne samouprave za pojačani nadzor pridržavanja propisanih epidemioloških mjera.

IV.

Danom stupanja na snagu ove Odluke prestaje važiti Odluka o uvođenju nužnih epidemioloških mjera za područje Požeško-slavonske županije (»Narodne novine broj 116/20).

V.

Ova Odluka objavit će se u »Narodnim novinama«, a stupa na snagu 24. travnja 2021.

Klasa: 810-06/20-01/7

Urbroj: 511-01-300-20-352

Zagreb, 23. travnja 2020.

Načelnik Stožera
 potpredsjednik Vlade
 i ministar unutarnjih poslova
 dr. sc. Davor Božinović, v. r.
### NN 43/2021 (23.4.2021.), Odluka o izmjeni Odluke o uvođenju nužnih epidemioloških mjera za područje Zagrebačke županije

Stožer civilne zaštite Republike Hrvatske

845

Na temelju članka 47. Zakona o zaštiti pučanstva od zaraz­nih bolesti (»Narodne novine«, broj 79/07, 113/08, 43/09, 130/17, 114/18, 47/20 i 134/20), a u vezi s člankom 18. Zakona o izmjenama i dopunama Zakona o zaštiti pučanstva od zaraznih bolesti (»Narodne novine«, broj 47/20) i u vezi s člankom 5. Zakona o izmjeni i dopunama Zakona o zaštiti pučanstva od zaraznih bolesti (»Narodne novine«, broj 134/20), članka 22.a Zakona o sustavu civilne zaštite (»Narodne novine«, broj 82/15, 118/18, 31/20 i 20/21) te članka 9.a Zakona o ugostiteljskoj djelatnosti (»Narodne novine«, broj 85/15, 121/16, 99/18, 25/19, 98/19, 32/20 i 42/20), Stožer civilne zaštite Republike Hrvatske, 23. travnja 2021., donosi

ODLUKU

O IZMJENI ODLUKE O UVOĐENJU NUŽNIH EPIDEMIOLOŠKIH MJERA ZA PODRUČJE ZAGREBAČKE ŽUPANIJE

I.

Na prijedlog Stožera civilne zaštite Zagrebačke županije u Odluci o uvođenju nužnih epidemioloških mjera za područje Zagrebačke županije (»Narodne novine«, broj 37/21) točka IV. mijenja se i glasi:

»Nužne epidemiološka mjere iz ove Odluke određuju se u trajanju do 9. svibnja 2021.«

II.

Ova Odluka objavit će se u »Narodnim novinama«, a stupa na snagu 26. travnja 2021.

Klasa: 810-06/20-01/7
 Urbroj: 511-01-300-21-350
 Zagreb, 23. travnja 2021.

Načelnik Stožera
 potpredsjednik Vlade
 i ministar unutarnjih poslova
 dr. sc. Davor Božinović, v. r.
### NN 44/2021 (26.4.2021.), Pravilnik o izmjeni Pravilnika o osobnom identifikacijskom broju

Ministarstvo financija

858

Na temelju članka 20. Zakona o osobnom identifikacijskom broju (»Narodne novine«, broj 60/08) ministar financija donosi

PRAVILNIK

O IZMJENI PRAVILNIKA O OSOBNOM IDENTIFIKACIJSKOM BROJU

Članak 1.

U Pravilniku o osobnom identifikacijskom broju (»Narodne novine«, br. 1/09, 117/10, 125/13, 31/15, 1/17, 6/20) članak 39. stavak 2. točka 3. mijenja se i glasi:

»3. Jedinstveni identifikatori i imena županija, gradova, općina, naselja, ulica te kućnih brojeva iz Registra prostornih jedinica koji vodi i održava Državna geodetska uprava.«.

Točka 4. briše se.

PRIJELAZNE I ZAVRŠNE ODREDBE

Članak 2.

Nadležna tijela iz članka 5. Pravilnika koja nisu u tehničkoj mogućnosti primjenjivati odredbu članka 1. ovog Pravilnika, mogu koristiti jedinstvene identifikatore i imena županija, gradova, općina, naselja u Republici Hrvatskoj utvrđenih od Državne geodetske uprave do kraja 2021. godine.

Članak 3.

Ovaj Pravilnik objavljuje se u »Narodnim novinama«, a stupa na snagu 3. svibnja 2021. godine.

Klasa: 011-01/20-02/14

Urbroj: 513-07-21-01-21-6

Zagreb, 21. travnja 2021.

Ministar financija
 dr. sc. Zdravko Marić, v. r.
### NN 44/2021 (26.4.2021.), Odluka o imenovanju člana i zamjenika člana Radne skupine za koordinaciju nacionalnih aktivnosti u okviru Konferencije o budućnosti Europe

Hrvatski sabor

856

Na temelju članka 81. Ustava Republike Hrvatske i Odluke Vlade Republike Hrvatske o upoznavanju sa Zajedničkom izjavom o Konferenciji o budućnosti Europe te o osnivanju Radne skupine za koordinaciju nacionalnih aktivnosti u okviru Konferencije o budućnosti Europe od 18. ožujka 2021., Hrvatski sabor na sjednici 23. travnja 2021. donio je

ODLUKU

O IMENOVANJU ČLANA I ZAMJENIKA ČLANA RADNE SKUPINE ZA KOORDINACIJU NACIONALNIH AKTIVNOSTI U OKVIRU KONFERENCIJE O BUDUĆNOSTI EUROPE

I.

U Radnu skupinu za koordinaciju nacionalnih aktivnosti u okviru Konferencije o budućnosti Europe imenuju se:

– za člana

GARI CAPPELLI

– za zamjenika člana

DOMAGOJ HAJDUKOVIĆ.

II.

Ova Odluka objavit će se u »Narodnim novinama«, a stupa na snagu danom donošenja.

Klasa: 021-13/21-06/03

Zagreb, 23. travnja 2021.

HRVATSKI SABOR

Predsjednik
 Hrvatskoga sabora
 Gordan Jandroković, v. r.